එන්එච්කේ වර්ල්ඩ්
එන්එච්කේ වර්ල්ඩ් (NHK World) යනු ජපානයේ පබ්ලික් බ්‍රෝඩ්කාස්ටර් සතු එන්එච්කේ [NHK] (Nippon Hōsō Kyōkai - Japan Broadcasting Corporation) ට අයත්, ජාත්‍යන්තර පුවත් සේවාවකි. බීබීසී පුවත් සේවය, DW, France 24 සහ ආර්ටී (රෂියා ටුඩේ), වැනි අනෙකුත් රටවල් වල පුවත් නාලිකා සේම, මෙම නාලිකාවද සිය සේවාව ජාත්‍යන්තර වෙළඳපල ඉලක්ක කොට ගෙන ලොව පුරා විකාශය කරයි.

එන්එච්කේ වර්ල්ඩ් සතු සේවාවන් 3 කි. ඒවා නම් එන්එච්කේ වර්ල්ඩ් රේඩියෝ ජපාන්, එන්එච්කේ වර්ල්ඩ් ටීවී, සහ එන්එච්කේ වර්ල්ඩ් ප්‍රිමියම් වේ. එන්එච්කේ වර්ල්ඩ් හි බොහොමයක් වැඩසටහන් අන්තර්ජාලය ඔස්සේද නැරඹීමේ හැකියාව පවතී.

ටෙලිවිෂන් ජපාන්

එන්එච්කේ වර්ල්ඩ් නාලිකාව 
1995 දී එන්එච්කේ නාලිකාව උතුරු අමෙරිකාව සහ යුරෝපය පදනම් කර ගනිමින් පලමු වරට ජාත්‍යන්තරව සිය විකාශය මුදා හැරීම ආරම්භ කරන ලදී. 1998 අප්‍රියෙල් 1 දින, මෙම නාලිකාව එන්එච්කේ වර්ල්ඩ් නාලිකාව යන මුහුණුවර ගනිමින් සිය විකාශන කටයුතු ඉංග්‍රීසි භාෂාවෙන් සිදුකරමින් සැටලයිට් සහ රැහැන් තාක්ෂණය ඔස්සේ ලොව පුරා විකාශය කිරීම ආරම්භ කරන ලදී. 2009 පෙබරවාරියේදී දී නාලිකාව සම්පූර්ණ පුවත් නාලිකාවක් ලෙස වර්ධනය කෙරිණ.

එන්එච්කේ වර්ල්ඩ් ප්‍රිමියම් 

එන්එච්කේ වර්ල්ඩ් ප්‍රිමියම් ටෙලිවිෂන් නාලිකාව විසින් ජපන් භාෂාවෙන් ප්‍රවෘත්ති, ක්‍රීඩා වැඩසටහන් සහ විනෝදාත්මක වැඩසටහන් සැටලයිට් තාක්ෂණය ඔස්සේ ලොව පුරා විහිදුවා හරියි.

රේඩියෝ ජපාන් 
එන්එච්කේ වර්ල්ඩ් රේඩියෝ ජපාන් විසින් ආසියාවේ හා ජපානයේ ප්‍රවෘත්ති, තොරතුරු සහ විවිධ විනෝදාත්මක විස්තරයන් ඉදිරිපත් කරනු ලබයි.
රේඩියෝ ජපාන් සතුව මූලික සේවාවන් 2 ක් පවතී.
සාමාන්‍ය සේවය -ජපන් සහ ඉංග්‍රීසි භාෂා වලින් ලොව පුරා මුදා හැරේ.
 කලාපීය සේවය -තෝරාගත් කලාප කීපයක් තුල භාෂා 17 කින් සේවාව මුදා හැරෙයි.

අන්තර්ජාල සේවාවන් 
එන්එච්කේ වර්ල්ඩ් හී වැඩසටහන් අන්තර්ජාලය තුලින් ලබාගත හැකිය.
 NHK World - Online news and live HQ stream of NHK World TV
  Radio Japan . live streams, 
 Japanese Lessons 
සීමිත වැඩසටහන් කීපයක් පමණක් නොමිලේ ලබාගත හැක.

මේවාද බලන්න 
එන්එච්කේ

මූලාශ්‍ර

භාහිර සබැදි